MTV
MTV (Music Television) ir amerikāņu kabeļtelevīzijas tīkls. Kanāls pieder uzņēmumam Paramount Global, kas atrodas Ņujorkas pilsētā. Darbību uzsācis 1981. gada 1. augustā. Kanāla MTV Music 24 visu diennakti tiek rādīti mūzikas video, bet MTV Europe tiek pārraidīti realitātes šovi un raidījumi kā Catfish:The TV show un citi. Sākotnēji kanāls pārraidīja mūzikas videoklipus un ar tiem saistītās programmas, ko vadīja televīzijas personības, kas pazīstamas kā vīdžeji jeb VJ. MTV kā viens no ASV kabeļtelevīzijas kanāliem, kas kļuva pieejams citās valstīs, galu galā ieguva milzīgu kulta sekotāju skaitu, kļūstot par vienu no galvenajiem faktoriem kabeļtelevīzijas programmu slavas pieaugumam un amerikāņu korporāciju dominēšanai televīzijas biznesā 1990. gados. Gadu laikā kopš tā dibināšanas, kanāls ievērojami samazināja savu fokusu uz mūziku par labu oriģinālām realitātes programmām pusaudžiem un jauniešiem. 2023. gada novembrī MTV bija pieejams aptuveni 67 000 000 mājsaimniecību Amerikas Savienotajās Valstīs, samazinoties no 2011. gada maksimuma, proti, 99 000 000 mājsaimniecībām.